
IZVJEŠĆE SA 2. SJEDNICE 
Sjednica Upravnog vijeća Doma za starije osobe Trešnjevka Zagreb, Trg Slavoljuba Penkale 1, održana je dana 22.07.2026. godine, s početkom u 08,00 sati. 
Nazočni članovi Upravnog vijeća:

1. Vesna Bečić, predstavnica osnivača

2. Darko Džinić, predstavnik osnivača

3. Daniel Micek, predstavnik radnika
4. Ana Krsnik, predstavnica korisnika Doma 
           Ostali nazočni:

1. Marijo Vrdoljak, ravnatelj
2. Vesna Osmec, zapisničarka
3. Željka Barišić, Voditelj Odjela pravnih kadrovskih i općih poslova
4. Sunčica Flego, Voditelj Odjela socijalnog rada
5. Katica Mršić, sindikalni povjerenik KBC Rebro
Gđa. Vesna Bečić, predsjednica Upravnog vijeća, pozdravila je nazočne, te predložila slijedeći:
D N E V N I     R E D

1. Verifikacija zapisnika s 1. konstituirajuće sjednice Upravnog vijeća, održane dana 27.04.2026. godine
2. IV. Izmjena i dopuna Plana nabave za 2026. godinu

3. Donošenje Odluke o odobrenju pokretanja postupka nabave za predmet nabave – kotlovnica

4. Davanje suglasnosti ravnatelju za donošenje Pravilnika o prijmu i otpustu korisnika Doma za starije osobe Trešnjevka Zagreb

5. Donošenje Odluke o imenovanju Komisije za prijam i otpust korisnika

6. Odluka o provođenju postupka javnog natječaja za davanje u zakup poslovnog prostora

7. Ostalo 

AD – 1

Predsjednica Upravnog vijeća predlaže zapisnik sa 1. konstituirajuće sjednice Upravnog vijeća na usvajanje. 
Upravno vijeće jednoglasno usvaja zapisnik sa 1. konstituirajuće sjednice Upravnog vijeća Doma za starije osobe Trešnjevka Zagreb od 27.04.2026. godine. 

AD – 2
Predsjednica Upravnog vijeća dala je riječ ravnatelju Doma za starije osobe Trešnjevka Zagreb, dr.sc. Mariju Vrdoljaku.

Ravnatelj Doma upoznaje Upravno vijeće sa promjenama koje su navedene u Izmjenama i Dopunama Plana nabave za 2026. godinu. Obzirom da je došlo do smanjenja stavaka Službena radna odjeća i obuća i Usluge odražavanja zgrade i opreme obavezo periodično ispitivanje i pregledi, sredstva će se preusmjeriti na investicije.
Član Upravnog vijeća g. Darko Džinić iznosi prijedlog da stručne službe Doma naprave Pravilnik (interni) o tome koliko i kada je potrebno obnavljati radnu obuću i odjeću radi što boljeg planiranja rashoda vezanih uz navedene stavke.

Upravno vijeće jednoglasno usvaja IV. Izmjenu i Dopunu Plana nabave za 2026. godinu.

AD – 3
Ravnatelj Doma članove Upravnog vijeća informira o trećoj točki dnevnog reda. Za predmet nabave - kotlovnica. Natječaj će se objaviti na web stranici Doma, procjena vrijednosti radova je 26.500,00 EUR-a bez iskazanog PDV-a. Radovi bi trebali biti gotovi do početka sezone grijanja.
Upravno vijeće jednoglasno donosi slijedeću:

         O d l u k u :

                 I.

Odobrava se pokretanje postupka nabave robe za predmet nabave – kotlovnica, CPV: 44621220, EMV 153, procijenjene vrijednosti 26.500,00 eura bez iskazanog PDV-a.

II.

Sredstva za nabavu robe iz točke I. ove odluke osigurana su u Financijskom planu Ustanove za 2026. godinu  

III.

Ovlašćuje se ravnatelj Doma za starije osobe Trešnjevka Zagreb za provođenje postupka jednostavne nabave robe iz točke I. ove Odluke sukladno Pravilniku o provedbi postupka jednostavne nabave i potpisivanje ugovora iznad 11.000,00 eura u ime Doma za starije osobe Trešnjevka Zagreb, Zagreb, Trg Slavoljuba Penkale 1.
AD – 4

Predsjednica Upravnog vijeća daje riječ Voditeljici Odjela socijalnog rada Doma gđi. Sunčici Flego.

Voditeljica Odjela socijalnog rada Doma gđa Sunčica Flego, upoznala je Upravno vijeće sa Pravilnikom o Prijmu i otpustu korisnika Doma. 
Predsjednica Upravnog vijeća osvrnula se na pojedine članke Pravilnika, te navodi komentare i prijedloge, a potom otvara raspravu. 
Članovi Upravnog vijeća aktivno su se uključili u raspravu i komentare vezano uz Pravilnik.   
Upravno vijeće većinom glasova donosi Odluku o davanju suglasnosti Ravnatelju za donošenje Pravilnika o prijmu i otpustu korisnika Doma za starije osobe Trešnjevka Zagreb.
AD – 5
Voditeljica Odjela socijalnog rada gđa Sunčica Flego upoznala je sve prisutne o predloženim osobama u Komisiju o prijemu i otpustu korisnika i njihove zamjene za obje lokacije doma.
Upravno vijeće jednoglasno donosi slijedeću:

O d l u k u:

1. Imenuje se Komisija za prijam i otpust korisnika:

Za lokaciju Trg Slavoljuba Penkale 1:

· Gorana Karabatić, mag. soc. rada, stručna suradnica

· Kristina Antar Ajduković, mag.soc.rada, socijalna radnica za izvaninstitucijsku skrb

· Sanja Turković, bacc. med. techn., glavna medicinska sestra

Zamjene u slučaju spriječenosti imenovanih članova Komisije za prijam i otpust korisnika:

· Sunčica Flego, mag. soc. pol., voditeljica Odjela socijalnog rada

· Antonija Baković Curkovečki, mag. soc. rada, socijalna radnica za Program podrške u lokalnoj zajednici

· Vanja Škarić, medicinska sestra, voditeljica Odjela pojačane njege i rehabilitacije

            Za lokaciju Podružnica Drenovačka 30:

· Nevenka Tuđa, mag.soc.rada, socijalna radnica

· Ivana Jakolić, mag.soc.rada, socijalna radnica

· Sanja Turković, bacc. med. techn., glavna medicinska sestra

Zamjene u slučaju spriječenosti imenovanih članova Komisije za prijam i otpust korisnika:

· Tanja Kolić, mag. soc. rada, socijalna radnica

· Marija Šarić, mag.soc.rada, voditeljica Podružnice Drenovačka

· Patricia Srbelj, medicinska sestra, voditeljica Odjela njege i brige o zdravlju

2. Na obje lokacije isti članovi Komisije za prijam i otpust korisnika su:

· socijalni radnik nadležnog tijela sukladno zakonu,

· liječnik primarne zdravstvene zaštite – ugovor o djelu

3. Komisija za prijam i otpust korisnika donosi odluke većinom glasova svih članova.

4. Sjednici Komisije mogu nazočiti i drugi stručni radnici.

5. Danom stupanja na snagu ove Odluke prestaje važiti Odluka od 10.02.2025., Ur.br. 01-I-1056-132-01.
AD – 6
          Predsjednica Upravnog daje riječ Ravnatelju Doma da upozna sve prisutne sa točkom 6 dnevnog reda. 

Radi se o podrumskim prostorijama u Domu koje zadnjih 10-tak godina koristi Karate klub. Ugovor o najmu ističe u rujnu mjesecu ove godine, te sukladno istome Dom je dužan raspisati natječaj. Isti će biti objavljen na web stranici Doma i na oglasnoj ploči Doma, te će Obavijest o raspisanom natječaju biti objavljena u službenom glasilu Narodne novine. Tekst natječaja i samu obavijest napisao je odvjetnik Doma. Natječaj bi 24.07.2026. g. bio oglašen, rok za podnošenje ponuda do 03.08.2026. g., a ponude bi se 18.08.2026. g. u prisustvu Komisije otvorile. Predsjednica Upravnog vijeća za člana komisije predložila je gosp. Darka Džinića, člana Upravnog vijeća.
Upravno vijeće jednoglasno donosi slijedeću:

ODLUKU O PROVOĐENJU POSTUPKA JAVNOG NATJEČAJA ZA DAVANJE U ZAKUP POSLOVNOG PROSTORA

I.

Raspisuje se javni natječaj za davanje u zakup poslovnog prostora u Domu za starije osobe Trešnjevka Zagreb.

II.

Poslovni prostor se daje u zakup na 5 (pet) godina).

III. 

Natječaj će biti objavljen u Narodnim novinama i na web stranici ustanove.

IV.

Natječaj će se provesti u skladu sa Zakonom o zakupu i kupoprodaji poslovnoga prostora („Narodne novine“ br. 125/11, 64/15, 112/18 i 123/24), Odluke o zakupu i kupoprodaji poslovnoga prostora („Službeni glasnik Grada Zagreba“ br. 19/22), Zaključka o kriterijima za određivanje zakupnine za poslovni prostor („Službeni glasnik Grada Zagreba“ br. 14/23, 39/23, 3/24 i 21/25). 

V.

Ponude se otvaraju javno.

VI.

Otvaranje ponuda izvršit će Povjerenstvo sastavljeno od tri člana, a Odluku o izboru najpovoljnijeg ponuditelja donijet će Upravno vijeće Doma za starije osobe Trešnjevka Zagreb, na prijedlog Povjerenstva.

VII.

Početni iznos zakupnine određuje se u iznosu od 615,00 EURA bez PDV-a, a prema Zaključku o kriterijima za određivanje zakupnine za poslovni prostor („Službeni glasnik Grada Zagreba“ br. 14/23, 39/23, 3/24 i 21/25). 

AD - 7
          Pod točkom Ostalo Predsjednica Upravnog vijeća konstatira da su svi članovi Upravnog vijeća upoznati sa Zahtjevom za zaštitu prava iz radnog odnosa g. F.R., kojeg je dana 29.04.2026. g. podnio na Urudžbeni zapisnik Doma, te  daje riječ Ravnatelju Doma.

Ravnatelj Doma naglašava da je Pravilnik o unutarnjoj sistematizaciji Doma za starije osobe Trešnjevka Zagreb iz 2024. godine jasan.
Sjednica je završila u 09:00 h.

